She Wolf (երգ)

**«She Wolf»**, կոլումբացի երգչուհի Շակիրայի առաջին սինգլն իր «*[[She Wolf]]*» (2009) ութերորդ ստուդիական ալբոմից, որը թողարկվել է 2009 թվականի հուլիսի 10-ին *[[Epic Records]]* լեյբլում։

## Ստեղծում

Երգը գրել են Շակիրան, Ջոն Հիլլը և Սեմ Էնդիկոտը։ Շակիրան և Հիլլը նաև հանդես են եկել որպես սինգլի պրոդյուսերներ։ «Rolling Stone»-ին տված հարցազրույցում Շակիրան ասել է, որ «She Wolf»-ի գաղափարը «շատ խորհրդավոր» կերպով է ծագել իր մտքում՝ պարզաբանելով. «Այդ օրը ես վատ տրամադրություն ունեի ստուդիայում, հետո ոգեշնչում ունեցա և գնացի մի անկյուն, և ես գրեցի տեքստն ու մեղեդին ընդամենը 10 րոպեում։ Գայլի կերպարը պարզապես ծագեց իմ գլծում, երբ ես ամենաքիչն էի սպասում դա»։ Ամերիկյան The Bravery պոստ-փանք խմբի վոկալիստ Էնդիկոտը պատմել է, թե ինչպես է ինքն ու Հիլը սկսել աշխատել Շակիրայի հետ՝ ասելով. «Նա կապ է հաստատել Հիլի հետ՝ հարցնելով, թե արդյոք նա նյութ ունի։ Մենք երբեք նրան նկատի չենք ունեցել։ Մենք պարզապես պատրաստում էինք նյութը նրանից անկախ, իսկ հետո նա իսկապես հավանեց այն և երգեց այն։ Նա արդեն ուներ որոշ մեղեդիներ, նա բերեց դրանք, և մենք անմիջապես գրեցինք խենթ երգեր այն մասին, թե ինչ ասել է լինել մարդագայլ։ Ահա թե ինչպես դա տեղի ունեցավ»։

## Կոմերցիոն հաջողություն
Ավստրիայում սինգլը հասել է երրորդ հորիզոնականին Australian Single Chart հիթ-շքերթում և այնտեղ մնացել է 19 շաբաթ։ Բելգիայում՝ Ֆլանդրիայի շրջանում, սինգլը ընդգրկվել է Ultratop հիթ-շքերթի 48-րդ հորիզոնականին և հասել 16-րդ հորիզոնականին՝ 15 շաբաթ անցկացնելով հիթ-շքերթում։ Լավագույն արդյունքները սինգլը ցույց է տվել բելգիական Վալոնիա շրջանում, որտեղ այն ներառվել  է Ultratop հիթ-շքերթ 8-րդ հորիզոնականին և հասել հինգերորդ հորիզոնականին՝ 21 շաբաթ անցկացնելով հիթ-շքերթում։ «She Wolf»-ը Շակիրայի երկրորդ սինգլն է, որն այդ տարածաշրջանում հասել է հինգերորդ հորիզոնակին՝ «Beautiful Liar» (2007) սինգլից հետո։

## Ելույթներ
Շակիրան առաջին անգամ կատարել է «She Wolf» երգը 2009 թվականի սեպտեմբերի 16-ին «America's Got Talent» ամերիկյան տաղանդների շոուի չորրորդ սեզոնի եզրափակչում։ Սեպտեմբերի 17-ին Շակիրան կատարել է երգը *2009 ALMA Awards* մրցանակաբաշխության ժամանակ։ Սեպտեմբերի 18-ին երգչուհին հանդես է եկել «She Wolf» սինգլով և  ալբոմի երկրորդ՝ «Did It Again» սինգլով *Jimmy Kimmel Live!*, իսկ հոկտեմբերի 17-ին՝ *[[Շաբաթ երեկոյան ուղիղ եթերում|Saturday Night Live]]* շոուի ժամանակ։ Սեպտեմբերի 24-ին Շակիրան BBC Radio 1Xtra *[[:en:Live Lounge|Live Lounge]]*-ում կատարել է «She Wolf» և 2006 թվականի իր «Hips Don’t Lie» հիթը։ Սեպտեմբերի 25-ին նա կատարել է «She Wolf» երգն իր «Whenever, Wherever» և «Hips Don't Lie»  հիթերի հետ *[[:en:Friday Night with Jonathan Ross|Friday Night with Jonathan Ross]]* շոուի ժամանակ։ Սեպտեմբերի 28-ին երգը կատարել է  T4 ալիքով։

2010 թվականի փետրվարի 14-ին երգչուհին հանդես է եկել «She Wolf» երգով և  ալբոմի երրորդ՝ «Give It Up to Me» սինգլով NBA All-Star Game-ի ժամանակ (2010)։ 2010 թվականին Իսպանիայի Մադրիդ քաղաքում կայացած *Rock in Rio* փառատոնում Շակիրան կատարել է սինգլի «Loba» իսպանական տարբերակը։ Հունիսի 10-ին Շակիրան կատարել է «She Wolf», «Hips Don't Lie» երգերը և FIFA World Cup 2010-ի պաշտոնական «Waka Waka (This Time for Africa)» երգը FIFA World Cup բացման արարողության ժամանակ (2010)։ Հունիսի 26-ին Շակիրան կատարել է երգը *Glastonbury* փառատոնում, որը տեղի է ունեցել Պիլթոն քաղաքում (Սոմերսեթ)։ Երգը ներառվել է նաև The Sun Comes Out World Tour -ի սեթ-ցուցակում 2010 և 2011 թվականներին։

## Երգացանկ

* **Digital EP – "She Wolf"** 
# "She Wolf" – 3:07
# "She Wolf" (Moto Blanco Club Mix) – 7:07
# "She Wolf" (Moto Blanco Radio Mix) – 3:39
# "She Wolf" (Calvin Harris Remix) – 4:46
# "She Wolf" (Deeplick Club Remix) – 7:05
# "She Wolf" (Deeplick Club Remix Radio Edit) – 3:25
# "She Wolf" (Remix featuring T-Pain) – 3:18

* **Digital EP/Mexican CD Maxi – ("Loba")**
# "Loba" – 3:07
# "Loba" (Poncho Club Mix) – 3:50
# "Loba" (Poncho Radio Mix) – 3:42
# "Loba" (Deep Mariano Club Mix) – 5:05
# "Loba" (Deep Mariano Radio Mix) – 4:34

* **CD սինգլ** 
# "She Wolf" – 3:07
# "Loba" – 3:07

* **Digital download** ("She Wolf")
# "She Wolf" – 3:07

* **Digital download** ("Loba") 
# "Loba" – 3:07

* **Promo single** ("Loba") 
# "Loba" (Salsa version) – 3:56

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:Շակիրայի երգեր